Document ID: 32014R0799

KOMISSION TÄYTÄNTÖÖNPANOASETUS (EU) N:o 799/2014,
annettu 24 päivänä heinäkuuta 2014,
vuotuisten ja lopullisten täytäntöönpanokertomusten mallien vahvistamisesta turvapaikka-, maahanmuutto- ja kotouttamisrahastoon sekä poliisiyhteistyön, rikollisuuden ehkäisemisen ja torjumisen sekä kriisinhallinnan rahoitusvälineeseen sovellettavista yleisistä säännöksistä annetun Euroopan parlamentin ja neuvoston asetuksen (EU) N:o 514/2014 mukaisesti
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon turvapaikka-, maahanmuutto- ja kotouttamisrahastoon sekä poliisiyhteistyön, rikollisuuden ehkäisemisen ja torjumisen sekä kriisinhallinnan rahoitusvälineeseen sovellettavista yleisistä säännöksistä 16 päivänä huhtikuuta 2014 annetun Euroopan parlamentin ja neuvoston asetuksen (EU) N:o 514/2014 (1), ja erityisesti sen 54 artiklan 8 kohdan,
on kuullut asetuksen (EU) N:o 514/2014 59 artiklan 1 kohdalla perustettua turvapaikka-, maahanmuutto- ja kotouttamisrahaston sekä sisäisen turvallisuuden rahaston komiteaa,
sekä katsoo seuraavaa:
(1)
Asetus (EU) N:o 514/2014 muodostaa yhdessä sen 2 artiklan a alakohdassa tarkoitettujen erityisasetusten kanssa kehyksen rahoitukselle, jota unioni myöntää vapauden, turvallisuuden ja oikeuden alueen kehittämisen tukemiseen.
(2)
Asetuksessa (EU) N:o 514/2014 edellytetään, että jäsenvaltiot esittävät komissiolle vuotuisen täytäntöönpanokertomuksen jokaisesta kansallisesta ohjelmasta. Lisäksi jäsenvaltioiden on toimitettava kansallisia ohjelmia koskevat lopulliset täytäntöönpanokertomukset vuoden 2023 loppuun mennessä. Sen varmistamiseksi, että komissiolle toimitetut tiedot ovat yhdenmukaisia ja vertailukelpoisia, on tarpeen vahvistaa vuotuisen täytäntöönpanokertomuksen ja lopullisen täytäntöönpanokertomuksen malli.
(3)
Jotta voidaan varmistaa tässä asetuksessa säädettyjen toimenpiteiden pikainen soveltaminen ja estää kansallisten ohjelmien hyväksymisen viiveet, asetuksen olisi tultava voimaan sitä päivää seuraavana päivänä, jona se julkaistaan Euroopan unionin virallisessa lehdessä.
(4)
Asetus (EU) N:o 514/2014 sitoo Yhdistynyttä kuningaskuntaa ja Irlantia, ja tämän seurauksena niitä sitoo myös tämä asetus.
(5)
Asetus (EU) N:o 514/2014 ja tämä asetus eivät sido Tanskaa.
(6)
Tässä asetuksessa säädetyt toimenpiteet ovat turvapaikka-, maahanmuutto- ja kotouttamisrahaston sekä sisäisen turvallisuuden rahaston komitean lausunnon mukaiset,
ON HYVÄKSYNYT TÄMÄN ASETUKSEN:
1 artikla
Täytäntöönpanokertomusten mallit
Vuotuisten ja lopullisten täytäntöönpanokertomusten mallit esitetään liitteessä.
Kertomukset on toimitettava komissiolle komission täytäntöönpanoasetuksen (EU) N:o 802/2014 (2) 2 artiklassa perustetun sähköisen tiedonvaihtojärjestelmän kautta.
2 artikla
Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan jäsenvaltioissa perussopimusten mukaisesti.
Tehty Brysselissä 24 päivänä heinäkuuta 2014.

Labels: 2
4
11
5
7
0
12
15